paragraph_text: David Rockefeller ml. (r. New York, 24. srpnja 1941.), američki poduzetnik, pomorac, pjevač i filantrop, član i predvodnik Rockefellera, jedne od najbogatijih obitelji svijeta. Sudjeluje u neprofitnim projektima i bavi se pitanjima zaštite okoliša. Najstariji je sin miljardera Davida Rockefellera († 2017.) i Margaret Peggy McGrath († 1996.) i praunuk Johna D. Rockefellera (1839. – 1937.), suosnivača Standard Oila i najbogatijeg čovjeka u američkoj povijesti.